hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu es hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Itt az idei év 5 legolvasottabb fintech cikke | FinTechZone
írta LEMÁK GÁBOR | 2021. 12. 31. | Digitális pénzügyek, Fintech kitekintő, Összes hír
erős ügyfél-hitelesítés | fintech | George | Google Pay | GPay | internetes fizetés | mobilfizetés
Míg a nemzetközi piacokon az idei év sláger témája a BNPL, a „Buy Now, Pay Later” (Vásárolj most, fizess később!) volt, itthon a Google Pay vitte a prímet. A hazai Androidos közösség üdvözölte a GPay megjelenését a hazai bankok (egy részének) kínálatában és annak is külön örültek, hogy elérhetővé vált (végre) a GPay mobilalkalmazás is. Az idei év meghozta a közel 10 éve várt áttörést az érintéses mobilfizetésben és a mobiltárcába regisztrált bankkártyák száma átlépte az 1 milliót az MNB legfrissebb adatai szerint. Ugyanakkor továbbra is igaz, hogy a digitális (pénzügyi) újításokkal szemben a hazai társadalom meghatározó része bizalmatlan, ami elsősorban az ismerethiányra vezethető vissza – mutatott rá a Mastercard a Digitális Fizetési Indexben. Az év végéhez közeledve a nemzetközi színtéren sokasodtak a metaverzummal kapcsolatos bejelentések, itthon pedig dr. Vinnai Balázs és Pecsenye Roland bejelentéseire figyelt oda a pénzügyi szektor. Ők lettek a meghatározó arcai az új digitális bank felépítésének, egy digitális banki ökoszisztéma megteremtésének. Mielőtt elmerülnénk az idei év szakmai elemezgetésében, előjátékként bemutatjuk, melyik volt az 5 legolvasottabb cikk a FinTechZone-on.
#1 Hogyan használhatjuk a Google Pay-t Magyarországon?
Igaz, a GPay idén tavasszal jelent meg az első hazai banknál, valójában tavaly év végén a Revolut, Wise, Curve és Monese fizetési kártyával rendelkező hazai felhasználók már kipróbálhatták a Google Pay-t. Nem voltunk rest és elsőként mutattuk be tavaly év végén, hogyan lehet használni az új mobilfizetési megoldást Magyarországon. Elolvasom a cikket.
Az idei évben folyamatosan nyomon követtük a GPay-jel kapcsolatos legfontosabb bejelentéseket, tudnivalókat, majd év végén a CIB Bankkal közösen egy átfogó cikksorozatot indítottunk a Google Pay-jel és az érintéses mobilfizetéssel kapcsolatban.
Még nem ismerjük eléggé a mobiltárcákat. Elkészült a Mobiltárca Útmutató. Apple Pay, Google Pay, Androidos tárcák egy helyen., 2021.12.02.
Új korszak jön a fizetési forgalomban. A Google Pay óriási bővülést hozhat a mobilfizetésben, 2021.12.08.
CIB Bank: 2025-2027-re többen fizetnek majd mobillal, mint fizikai bankkártyával, 2021.12.14.
#2 Fontos! 2021.01.01-től új szabályok szerint kell fizetni az interneten
Jelentősen átalakította az internetes fizetési szokásainkat az idén év elejétől kötelezően alkalmazandó többlépcsős ügyfélazonosítás. Az Európai Unió határain belül működő kereskedőknél, illetve szolgáltatóknál történő internetes bankkártyás vásárlások – biztonsági okokból – 2021. január 1. napjától meghatározott esetekben csak kétlépcsős azonosítást követően mennek végbe.  Elolvasom a cikket.
Január első heteiben többen is azzal szembesültek, hogy elutasításra került az online bankkártyás fizetésük. Egyrészt a felhasználók egy része nem készült fel időben és nem tette meg a szükséges lépéseket a kártyakibocsátó bankjánál, másrészt – az iparági szakemberek szerint – a hazai implementáció nem sikerült túl ügyfélbarátra a nemzetközi megoldásokhoz képest. Az utóbbival kapcsolatban a szakemberek a PayTechShow 2.0-án kifejtették, egységesen javítani kellene az ügyfélélményen.
“Bár az ügyfelek többsége néhány hónap alatt megszokta az új fizetési folyamatot, az értékajánlaton, ügyfélélményen folyamatosan javítani szükséges”
– mondta el dr. Al-Absi Gáber, az OTP Mobil ügyvezető-helyettese.
OTP Mobil: Hogyan változott a fizetési piac a pandémia hatására?, 2021.11.02.
OTP Bank: Januártól mindenkinek kötelező a többlépcsős azonosítás, 2021.01.25.
#3 Íme, melyik banknál mikor lesz Google Pay
Év elején körinterjú keretében megkérdeztük a hazai banki felsővezetőket, mikor tervezik bevezetni a Google Pay-t. Ez sokakat izgatott és voltak, akik csalódtak, hogy a bankjuknál nincs tervben a GPay bevezetése. Mindenesetre év elején a CIB Bank, a Takarékbank és az Erste Bank bejelentették, bevezetik 2021-ben a Google Pay-t (és ezt meg is tették). Év közben csatlakozott hozzájuk a GRÁNIT Bank és az UniCredit Bank is.  Elolvasom a cikket.
Nagyon sokan várják, hogy az OTP Bank is bevezesse a Google Pay-t, ám ezzel kapcsolatban a bank szűkszavúan és diplomatikusan nyilatkozik. Nekünk az a várakozásunk, hogy az OTP Bank 2022-ben elérhetővé teszi a GPay-t.
Elérhető a Google Pay a GRÁNIT Banknál, 2021.11.04.
Google Pay az Ersténél: mobilfizetés mindenkinek, 2021.10.26.
Google Pay elsőként a K&H Banknál, 2021.04.07.
#4 Erste Bank: “A George már a spájzban van.” Új digitális banki ökoszisztéma születik
Idén debütált az Erste Bank új digitális banki platformja, a George. A nyitott platform bevezetésével a bank egy digitális ökoszisztéma alapjait is lerakta. Év elején a várakozásokról Harmati Lászlóval, az Erste Bank lakossági vezérigazgató-helyettesével beszélgettünk.  Elolvasom a cikket.
Az év folyamán többször is foglalkoztunk azzal, mit jelenthet a digitális ökoszisztéma modell a bankok számára és mit tanulhatnak a bankok, a pénzügyi szolgáltatók a BigTech cégektől. A FinTechShow 5.0-án a McKinsey partnere bemutatta a legfontosabb tudnivalókat, mi pedig elkészítettük a “Digitális ökoszisztémák. A jövő szolgáltatói” c. kiadványt, amelyben a BigTech modelleket elemeztük.
Februárban jön George és a digitális bankolás új élménye Magyarországon, 2021.01.19.
McKinsey: “El kell kezdeni digitális ökoszisztémákban gondolkodni”, 2021.10.19.
llyen lesz a digitális bankolás 2025-ben – dr. Vinnai Balázs a FinTechShow-n, 2021.10.11.
„Egy új bolygót építünk.” A bankolás jövőjéről és a banképítésről dr. Vinnai Balázs és Pecsenye Roland, 2021.11.29.
#5 Lépett a kormány: 2021. január 1-től minden online kassza mellett lesz elektronikus fizetés. Drasztikus változások jönnek?
A kormány döntése értelmében az online kasszát használó kereskedők 2021. január 1-jétől kötelesek biztosítani az elektronikus fizetés lehetőségét. Ez a döntés jelentős mértékben hozzájárult ahhoz, hogy 2021-ben még több kereskedőnél, szolgáltatónál fizethettünk elektronikusan. Míg 2020. végén 123 ezer helyen lehetett bankkártyával fizetni, 2021. szeptember végén már több mint 155 ezer helyen. A kihelyezett POS terminálok száma 203 ezerről 236 ezerre nőtt. Elolvasom a cikket.
Azt is fontos megjegyeznünk, hogy a piaci folyamatok, azon belül is a Mastercard által elindított Doppio program, is jelentősen hozzájárult a növekedéshez.
“A Doppio programnak is köszönhetően jelentősen, mintegy 100,000 terminállal nőtt a kártyaelfogadó terminálok száma Magyarországon az elmúlt két évben, ez a növekedés pedig az egyik legnagyobb Európában. Az infrastruktúra fejlesztési programot 2019 őszén indította el a Mastercard annak érdekében, hogy három év alatt megduplázzák a hazai kártyaterminálok számát”
– osztotta meg a Mastercard a FinTechZone-nal.
A hazai elektronikus fizetési piac átalakulásával nemcsak a PayTechShow 2.0 konferencián, hanem a “Magyarország elektronikus fizetési térképe. Útmutató a ma és a holnap elektronikus fizetési megoldásaihoz” c. kiadványban is foglalkoztunk.
Drasztikus változás jön: 2021. január 1-től kötelező lesz az elektronikus fizetést nyújtani az online kasszák mellett, 2020.06.04.
Pénzügyminisztérium: egyre népszerűbb az elektronikus fizetés, 2021.04.14.
Európa élvonalában a hazai kártyaelfogadás fejlődése, 2021.02.09.
← 3 alaptrend, amely felforgatja a bankszektort a következő években 7 fizetési trend, amely felrázhatja a bankokat 2022-ben – 1. rész →
A Szabadidő Központban (a KÖZGÁZ-on) végzett, a Duna bal partján. Kimaradt a bölcsi és a multikulti szocializáció az életéből, így lettek eretnek gondolatai. Néha kiengedik a zártosztályról, de már egyre ritkábban. A gumiszobából pattantak ki a FinTechZone, a FinTech Akadémia, a FinTech Verseny, a HUNFINTECH25 és a FinTechShow ötletek, amiket sajnos továbbiak is követnek majd. #fintechterapia #gumiszoba
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.